Diari Oficial de la Generalitat Valenciana


Sumari del DOGV 3700, del 02-03-2000 (2000/1436)

RESOLUCIÓ d’1 de febrer de 2000, del conseller d’Obres Públiques, Urbanisme i Transports, per la qual s’aprova definitivament la modificació puntual número 9 del Pla General d’Ordenació Urbana de Burriana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3700

Data del DOGV
:   02-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1436


Data del document
:   01-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Borriana
    * pla d'urbanisme

RESOLUCIÓ d'1 de febrer de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual número 9 del Pla General d'Ordenació Urbana de Burriana. [2000/M1436]
  
Vist l'expedient relatiu a la modificació puntual número 9 del Pla General d'Ordenació Urbana de Burriana, i de conformitat amb els següents,
  
Antecedents de fet
  
Primer
  
L'Ajuntament de Burriana acordà sotmetre a informació al públic la modificació el 4 de març de 1999, fet que portà a terme per mitjà d'anuncis publicats en el periòdic El Mundo, de data 23 de març de 1999 i en el Diari Oficial de la Generalitat Valenciana (DOGV) número 3.480, de 23 d'abril. Transcorregut el període d'informació al públic, durant el qual no es produïren al·legacions, quedà aprovada provisionalment la modificació el 5 d'agost de 1999.
  
Segon
  
El projecte consta de memòria i plans.
  
Tercer
  
Amb data 23 d'abril de 1999, el subsecretari d'Urbanisme i Ordenació Territorial, emet informe previ favorable en relació amb la modificació que ens ocupa.
  
Quart
  
Amb data 22 de setembre de 1999, emet informe la Direcció General de Costes, que pertany al Ministeri de Medi Ambient.
  
Cinqué
  
La Comissió Territorial d'Urbanisme de Castelló, en sessió de 9 de novembre de 1999, acordà aprovar definitivament la modificació puntual número 9 del Pla General d'Ordenació Urbana de Burriana.
  
Fonaments de dret
  
Primer
  
La tramitació ha sigut correcta, de conformitat amb el que estableixen els articles 55.1, 38 i concordants de la Llei 6/1994, de 15, de novembre, Reguladora de l'Activitat Urbanística (d'ara en avant LRAU), i l'article 175 del Reglament de Planejament de la Comunitat Valenciana (d'ara en avant RPCV), aprovat pel Decret 201/1998, de 15 de desembre, del Govern Valencià.
  
Segon
  
L'objecte de la modificació és alterar l'ordenació urbanística detallada de l'illa de cases del carrer de l'Escullera de Ponent, carrer de la Serratella i prolongació del carrer de Jaime Chicharro, i adaptar-la a les preexistències de l'entorn. Amb aquesta finalitat s'introdueix un nou vial entre el carrer de la Serratella i la prolongació del carrer de Jaime Chicharro, sensiblement paral·lel al carrer de l'Escullera de Ponent.
  
La documentació està completa, a l'efecte del que disposa l'article 27 de la LRAU.
  
Tercer
  
La modificació implica una alteració de l'ordenació urbanística detallada, i introdueix un nou vial entre el carrer de la Serratella i la prolongació del carrer de Jaime Chicharro dins del sòl urbà de Burriana, sense incidència en cap de les escomeses autonòmiques enumerades en l'article 40.1 de la LRAU, fet pel qual la intervenció autonòmica s'ha de limitar a un simple control de legalitat.
  
En el cas que ens ocupa, la modificació puntual altera el PGOU de Burriana, però no suposa augment de l'aprofitament lucratiu privat, ni desafecta sòl del destí públic, ni classifica sòl de diferent manera, i s'adequa, per tant, a les determinacions establides en l'article 55 de la LRAU.
  
Quart
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableixen l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels òrgans Urbanístics de la Generalitat Valenciana
  
Vistos els preceptes legals esmentats i els altres de general i pertinent aplicació, resolc:
  
Aprovar definitivament la modificació puntual número 9 del Pla General d'Ordenació Urbana de Burriana.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 1 de febrer de 2000.- El conseller d'Obres Públiques, Urbanisme i Transports: José Ramón García Antón.